CELEX: 62009CN0137
Language: fi
Date: 2009-04-15 00:00:00
Title: Asia C-137/09: Ennakkoratkaisupyyntö, jonka Raad van State (Alankomaat) on esittänyt 15.4.2009 — 1. M. Josemans ja 2. Burgemeester van Maastricht

20.6.2009   
            
            
               FI
            
            
               Euroopan unionin virallinen lehti
            
            
               C 141/32
            
         Ennakkoratkaisupyyntö, jonka Raad van State (Alankomaat) on esittänyt 15.4.2009 — 1. M. Josemans ja 2. Burgemeester van Maastricht
   (Asia C-137/09)
   2009/C 141/57
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Raad van State
   
      Pääasian asianosaiset
   
   
               Valittajat
            
            
               :
            
            
               
                           1.
                        
                        
                           M. Josemans
                        
                     
                           2.
                        
                        
                           Burgemeester van Maastricht
                        
                     
         
      Ennakkoratkaisukysymykset
   
   
               1)
            
            
               Kuuluuko pääasiassa kyseessä olevan kaltainen sääntely, joka koskee ulkomailla asuvien pääsyä coffeeshoppeihin, kokonaan tai osittain EY:n perustamissopimuksen soveltamisalaan ja erityisesti tavaroiden ja/tai palvelujen vapaan liikkuvuuden soveltamisalaan, tai kuuluuko se EY:n perustamissopimuksen 12 artiklassa, kun sitä luetaan yhdessä kyseisen sopimuksen 18 artiklan kanssa, määrätyn syrjintäkiellon soveltamisalaan?
            
         
               2)
            
            
               Siltä osin kuin asiassa on sovellettava EY:n perustamissopimuksen tavaroiden ja/tai palvelujen vapaata liikkuvuutta koskevia määräyksiä, kysytään, merkitseekö järjestyssääntöjen 2 §:n 3 momentin 1 kohdan 3e alakohdan ensimmäiseen kohtaan, kun sitä luetaan yhdessä pormestarin 13.7.2006 tekemän päätöksen kanssa, sisältyvän kiellon kaltainen kielto päästää ulkomailla asuvia coffeeshoppeihin tällöin asianmukaista ja oikeasuhteista keinoa huumeturismin ja siihen liittyvän haitan vähentämiseksi?
            
         
               3)
            
            
               Sovelletaanko EY:n perustamissopimuksen 12 artiklassa, luettuna yhdessä 18 artiklan kanssa, määrättyä unionin kansalaisten kansalaisuuteen perustuvan syrjinnän kieltoa sääntelyyn, joka koskee ulkomailla asuvien pääsyä coffeeshoppeihin, jos ja siinä määrin kuin EY:n perustamissopimuksen tavaroiden ja palvelujen vapaata liikkuvuutta koskevia määräyksiä ei sovelleta?
            
         
               4)
            
            
               Mikäli kyseistä kieltoa sovelletaan tähän sääntelyyn, onko kyseisessä sääntelyssä tehty välillinen ero maassa asuvien ja ulkomailla asuvien välillä oikeutettu ja merkitseekö kielto päästää ulkomailla asuvia coffeeshoppeihin asianmukaista ja oikeasuhteista keinoa huumeturismin ja siihen liittyvän haitan vähentämiseksi?